פליקס אאובק

פליקס אוטו אאובק (בגרמנית: Felix Otto Auböck; נולד ב-19 בדצמבר 1996) הוא שחיין אוסטרי, אלוף עולם בבריכת 25 מטר (אבו דאבי 2021), אלוף אירופה (בלגרד 2024), סגן אלוף אירופה (בודפשט 2021) ומקום רביעי ב (טוקיו 2020) במשחה ל-400 מטר חופשי.

ביוגרפיה
אאובק נולד וגדל בבאד ויסלאו.

2016
באולימפיאדת ריו דה ז'ניירו (2016) הוא סיים במקום 18 במשחה ל-200 מטר חופשי בתוצאה של 1:47.24 דקות ובמקום 25 במשחה ל-400 מטר חופשי בתוצאה של 3:49.35 דקות.

2017
באליפות העולם שנערכה בבודפשט שבהונגריה ביולי 2017 הוא סיים במקום חמישי במשחה ל-400 מטר חופשי בתוצאה של 3:45.21 דקות, בשלב המוקדמות הוא קבע שיא לאומי חדש של 3:44.19 דקות ועלה ראשון למשחה הגמר. הוא סיים במקום שישי במשחה ל-800 מטר חופשי בתוצאה של 7:51.20 דקות, בשלב המוקדמות הוא קבע שיא לאומי חדש של 7:49.24 דקות ועלה רביעי למשחה הגמר. הוא סיים במקום 12 במשחה ל-1500 מטר חופשי בתוצאה של 15:02.78 דקות ובמקום 16 במשחה ל-200 מטר חופשי בתוצאה של 1:47.40 דקות, ביחד עם מרואן אל קמאש ממצרים וויתר על ה-swim off.

2018
באליפות אירופה שנערכה בגלאזגו, אדינבורו באוגוסט 2018 הוא סיים במקום רביעי במשחה ל-400 מטר חופשי בתוצאה של 3:47.24 דקות, 6 מאיות השנייה איטי ממדליית ארד. נוסף לכך, הוא סיים במקום 11 במשחה ל-200 מטר לחופשי בתוצאה של 1:47.81 דקות ובמקום 12 במשחה ל-800 מטר חופשי בתוצאה של 7:55.56 דקות.

2019
באליפות העולם שנערכה בקוואנגג'ו שבקוריאה הדרומית ביולי 2019 הוא סיים במקום 13 במשחה ל-400 מטר חופשי בתוצאה של 3:48.78 דקות ובמקום 24 במשחה ל-800 מטר חופשי בתוצאה של 8:02.26 דקות.

2021
סגן אלוף אירופה
באליפות אירופה שנערכה בבודפשט, הונגריה במאי 2021 הוא זכה במדליית כסף במשחה ל-400 מטר חופשי בתוצאה של 3:44.63 דקות, אחרי מרטין מליוטין מרוסיה (3:44.18 דקות) ולפני דנס רפשיס מליטא (3:45.39 דקות).

רביעי במשחקים האולימפיים
באולימפיאדת טוקיו (2020) הוא סיים במקום רביעי במשחה ל-400 מטר חופשי בתוצאה של 3:44.07 דקות, בשלב המוקדמות הוא קבע שיא אוסטריה חדש של 3:43.91 דקות ועלה שני למשחה הגמר, במקום שביעי במשחה ל-800 מטר חופשי בתוצאה של 7:49.14 דקות, בשלב המוקדמות הוא קבע שיא אוסטריה חדש של 7:45.73 דקות ובמקום שביעי במשחה ל-1500 מטר חופשי בתוצאה של 15:03.47 דקות, בשלב המוקדמות הוא קבע שיא לאומי חדש ש 14:51.88 דקות ועלה מהמקום השביעי למשחה הגמר.

אלוף עולם (בריכת 25 מטר)
באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה הוא זכה במדליית זהב במשחה ל-400 מטר חופשי בשיא לאומי חדש של 3:35.90 דקות, לפני דנס רפשיס (3:36.23 דקות) ואנטוניו דג'קוביץ' משווייץ (3:36.83 דקות). נוסף לכך, הוא סיים במקום 12 במשחה ל-200 מטר חופשי בתוצאה של 1:43.49 דקות.

2022
באליפות העולם שנערכה בבודפשט שבהונגריה ביוני 2022 הוא סיים במקום רביעי במשחה ל-400 מטר חופשי בשיא לאומי חדש של 3:43.58 דקות, 27 מאיות השנייה איטי ממדליית ארד. כבר בשלב המוקדמות הוא קבע שיא לאומי חדש של 3:43.83 דקות ועלה ראשון למשחה הגמר. הוא סיים במקום חמישי במשחה ל-200 מטר חופשי בשיא לאומי חדש של 1:45.11 דקות. כבר בשלב חצי הגמר הוא קבע שיא לאומי חדש של 1:45.17 דקות ועלה שני למשחה הגמר.

באליפות אירופה שנערכה ברומא שבאיטליה באוגוסט 2023 זכה במדליית ארד במשחה ל-200 מטר חופשי בתוצאה של 1:45.89 דקות, אחרי דוד פופוביץ' מרומניה (1:42.97 דקות) ואנטוניו דג'קוביץ' משווייץ (1:45.60 דקות). הוא סיים במקום רביעי במשחה ל-400 מטר חופשי בתוצאה של 3:45.76 דקות.

2024
אלוף אירופה
באליפות אירופה שנערכה בבלגרד, סרביה ביוני 2024 זכה במדליית זהב במשחה ל-400 מטר חופשי בשיא לאומי חדש של 3:43.24 דקות, לפני דימטריוס מרקוס מיוון שקבע שיא לאומי חדש של 3:47.44 דקות ואנטוניו דג'קוביץ' (3:47.62 דקות).

באולימפיאדת פריז סיים במקום ה-13 במשחה ל-800 מטר חופשי בתוצאה של 7:48.49 דקות. במקום ה-24 במשחה ל-400 מטר חופשי בתוצאה של 3:50.50 דקות ובמקום ה-24 במשחה ל-10 ק"מ במים פתוחים בתוצאה של 2:03:00.5 שעות.

 שיאים אישים 
בריכה אולימפית
 200 מטר חופשי: 1:45.11 דקות (2022), שיא אוסטריה
 400 מטר חופשי: 3:43.24 דקות (2024), שיא אוסטריה
 800 מטר חופשי: 7:45.32 דקות (2022), שיא אוסטריה
 1500 מטר חופשי: 14:51.88 דקות (2021), שיא אוסטריה

בריכת 25 מטר
 200 מטר חופשי: 1:43.35 דקות (2020), שיא אוסטריה
 400 מטר חופשי: 3:35.90 דקות (2021), שיא אוסטריה
 800 מטר חופשי: 7:44.25 דקות (2020), שיא אוסטריה
 1500 מטר חופשי: 14:48.13 דקות (2016), שיא אוסטריה

קישורים חיצוניים

קטגוריה:שחייני חופשי
קטגוריה:שחיינים אוסטרים
קטגוריה:אלופי עולם בשחייה
קטגוריה:אלופי אירופה בשחייה
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:שחיינים באולימפיאדת פריז (2024)
קטגוריה:אוסטרים שנולדו ב-1996